Notum sit omnibus futuris et presentibus quod ego Bonet de Sarmasei, laudantibus filiis meis Berente, Bartholomeo et Petro, do et concedo Deo et sancte Marie et monachis de Firmitate quicquid habeo in Extolgis, pratum videlicet et exertum, et unam posam terre in Fremones. Hoc autem factum est in presentia domni Guillelmi abbatis, quando ei me ipsum reddidi. Testes: Robertus, presbiter, Guido, presbiter de Cussiaco, Petrus Bololdus, Seguinus, magister operis, Johannes Bichet, Arbertus frater ejus, Constantinus Valet et Andreas filius ejus, Rainald Soru, Odo, Hugo cantor, Artadus succentor, monachi, Giraldus Sutor, Petrus Raba, conversi de Firmitate.